11-jarige aborsie geweier | Maroela Media
Die organisasie Amnestie Internasionaal het uitgevaar teen die land se "drakoniese wette teen aborsie" nadat die meisie Donderdag geboorte geskenk het. "Ons is baie bly om te hoor dit gaan goed met Mainumby [soos die meisie in die media gedoop is] en die baba, maar sy is gelukkig om te leef. Slegs die tyd sal leer wat die omvang is van die fisiese en sielkundige gevolge van haar tragiese beproewing," het Erika Guevara, 'n direkteur van Amnestie Internasionaal, gesê.
Guevara het gesê hoewel Mainumby nie dood is nie, verskoon dit nie die menseregtevergrype waaraan sy onderwerp is nie. "Die owerhede in Paraguay het met haar gesondheid, lewe en integriteit gedobbel, ondanks oorweldigende bewyse dat die swangerskap uiters riskant was en ondanks die feit dat sy 'n verkragtingslagoffer en 'n kind is."
Guevara het Paraguay gekritiseer oor sy toepassing van menseregte. "Dit is skrikwekkend dat haar storie 'n alledaagse gebeurtenis sal bly indien Paraguay nie meer doen om slagoffers van seksuele geweld te beskerm en aborsie wettig nie."
Die owerhede in Paraguay se weiering om die meisie toe te laat om 'n aborsie te kry, het plaaslik en internasionaal onder skoot gekom en woede uitgelok.
Dit is so ongelooflik verkeerd! 11 jaar oud en klaar ma agv 'n vark wat nie weet wat die woord: pa, beteken nie. Hoekom so kleine dogtertjie straf?
Hoekom die baba straf? Wil jy n baba vermoor vir sy pa se sondes? Aborsie is moord! Punt!
Ek raak simmer kwaad as sulke mense dit aan hulle kinders doen. Dis baie siek. Hy moet gestraf word.
Hy moet gestraf word klaaaaaaaar!!!!!!
Straf die siek gemors vark psigopatiese pa!!!Jinne ek wens net daar wil daadwerklik met sulke mense afgereken word.Jou vark!Dit is nou hoe n pa n voorbeeld vir n kind stel,hoe moet jy dan jou pa eer.Ek raak sommer woedend as ek sulke goed hoor.